**Pirkanmaan alueen pj. Teron kirje Suomen AA-palvelulle ja vastaukset**

pirkanmaa@aa.fi kirjoitti 06/05/2019 14:34:

Moro

Pirkanmaan aluekokous päätti 4.5 pidetyssä kokouksessaan, että SAAP:
iin lähetetään kirje koskien ulkopuolisen henkilön valitsemista
Nimettömien Alkoholistien toimintaan tiedotustehtävään. Tällaisia
ehdotuksia on käsitelty kahdessa viimeksi pidetyssä vuosikokouksessa
esityslistalla. Kaikki nämä esityslistalla olleet päätettävät asiat
ovat olleet samankaltaisia ja ne on hylätty. Alueen yksimielinen kanta
on, että ko esitykset ovat olleet kokouksia häiritseviä ja kokouksen
esityslistalle kuulumattomia. Alue pyytää poistamaan tulevassa
vuosikokouksen esityslistalta tämänkaltaiset ehdotukset sinne
kuulumattomana. Emme tiedä mikä toimikunta tai kuka laatii
vuosikokouksen esityslistat, sen vuoksi käännymme SAAP: n puoleen
saadaksemme vastauksen. Jos asia ei kuulu SAAP: lle pyydämme ohjaamaan
asiamme edelleen.

Kokouksen päätöksen puolesta yhtenäisyysterveisin Tero, Pirkanmaan
alueen puheenjohtaja

saap-pj@aa.fi kirjoitti 08/09/2019 13:25:

Hei Tero!

Lähettämäsi kysymys otettiin esille eilisessä 7.9. Palvelun
kokouksessa. Palvelun kokous viittaa vastauksessaan Suomen AA-Palvelun
Palvelukansioon,jossa todetaan s.14 seuraavaa:

SAAP-ilmoittaa Tiedotuksia-lehdessä, mihin päivämäärään mennessä
vuosikokoukselle osoitetut kirjeet tulisi olla Suomen AA-toimistolla.
Nämä kirjeet liitetään ryhmille lähetettävän vuosikokousaineiston
mukaan. Mikäli kirjeissä käsitellään samoja asioita, tulisi työryhmän
miettiä, voidaanko niitä yhdistellä yhden asiakohdan alle.
Vuosikokoustyöryhmän ei tulisi toimia minkäänlaisena sensuurina, joka
estäisi vuosikokoukselle osoitettujen kirjelmien perille menemisen.
Päinvastoin sen tulisi vaalia jokaisen AA-ryhmän perusoikeutta vedota
tarpeelliseksi katsomassaan asiassa ryhmien vuosikokoukseen.

Eli vuosikokoukselle osoitettuja kirjeitä ei voida jättää
käsittelemättä vuosikokouksessa. Kyseinen Palvelukansio on luettavissa
AA.fi-sivuilla kohdassa: Jäsenille -> Suomen AA-Palvelu -> SAAP
Palvelukansio.

Yst.Terv.
SAAP:n pj Tuula

saap-pj@aa.fi kirjoitti 09/09/2019 19:24:

Hei vielä!

Palaan vielä Pirkanmaan AA-alueen kysymykseen, sillä voihan Pirkanmaan AA-alue lähettää kirjeen muutosehdotuksineen esitettäväksi vuosikokoukselle.
Toki kannattaa miettiä, että kannattaisiko pikemminkin rajata samankaltaisia esityksiä sisältävien kirjeiden käsittelyä vuosikokouksessa esim. 3 vuodella.
Sellaista päätöstä, että kerran käsiteltyä esitystä ei otettaisi jatkossa enää lainkaan käsittelyyn, voi olla hankala tehdä.

Vuosikokoukselle osoitetun kirjeen tulisi olla perillä AA-toimistolla 31.1.2020.

Yt. Tuula, SAAp pj